Des het zu Hunger un Eländ gfiährt, Grankete hän nimmi kenne bhandlet wäre, hundertdoiserti vu Mänsche, bsunders Kinder, sin dra gstorbe. Bevor s irakisch Volk vollständig kollabiärt, wird e "Hilfsbrogramm" iigrichtet, fir irakischs El wäre iber d UNO begränzt Läbensmittel gliiferet. Dr von Sponeck wird anne 98 dr Chef vu däm Brogramm. Ball merkt er, as diä Hilf wiä sälle Essigschwamm isch, wu mer im Heiland am Griz anigstreckt het. D Ami un d Brite sabotiäre esach, verwehre d Iifuhr vu Medikamänte, wel dr Saddam jo Bumbe drüs boie kennt.